ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
கொவிட்-19 தடுப்பு மருந்து வழங்கலின் 174-வது நாள்: சுமார் 37 கோடி தடுப்பூசிகள் இது வரை செலுத்தப்பட்டுள்ளன
இன்றிரவு 7 மணி அளவில் வெளியான தற்காலிக அறிக்கையின் படி, சுமார் 37 கோடி  கொவிட்-19 தடுப்பூசிகளை நாடு இதுவரை செலுத்தி உள்ளது.
ஜூன் 21-ல் இருந்து அனைவருக்கும் தடுப்புமருந்து வழங்கும் நடவடிக்கை தொடங்கி உள்ள நிலையில், இன்றிரவு 7 மணி அளவிலான தற்காலிக அறிக்கையின் படி, 36.08 லட்சம்  தடுப்பூசி டோஸ்கள் இன்று வழங்கப்பட்டுள்ளன
18-44 வயது பிரிவில் 17,93,389 பயனாளிகள் தங்களது முதல் டோஸ் தடுப்பூசியையும், 1,71,647 பயனாளிகள் தங்களது இரண்டாவது டோசையும் இன்று பெற்றனர், 37 மாநிலங்கள்/யூனியன் பிரதேசங்களில் இருக்கும் 10,82,14,937 பேர் முதல் டோசையும், 33,70,920 நபர்கள் இரண்டாம் டோசையும் மூன்றாம் கட்ட தடுப்பூசி வழங்கல் தொடங்கியதில் இருந்து இதுவரை பெற்றுள்ளனர்.
உத்தரப் பிரதேசம், மத்தியப் பிரதேசம், ராஜஸ்தான், தமிழ்நாடு, பிகார், குஜராத், கர்நாடகா மற்றும் மகாராஷ்டிரா உள்ளிட்ட எட்டு மாநிலங்கள் 18-44 வயது பிரிவனருக்கு 50 லட்சத்திற்கும் அதிகமான தடுப்பூசிகளை வழங்கியுள்ளன.
ஆந்திரப் பிரதேசம், அசாம், சத்தீஸ்கர், தில்லி, ஹரியானா, ஜார்கண்ட், கேரளா, தெலங்கானா, இமாச்சலப் பிரதேசம், ஒடிசா, பஞ்சாப், உத்தரகாண்ட் மற்றும் மேற்கு வங்கம் ஆகிய மாநிலங்கள் 18-44 வயது பிரிவில் உள்ள 10 லட்சத்திற்கும் அதிகமானோருக்கு முதல் டோஸ் கொவிட் தடுப்பு மருந்தை இது வரை வழங்கியுள்ளன.
தமிழ்நாட்டில் மட்டும் 6145252 பேர் முதல் டோஸ் தடுப்பூசியையும், 183152 நபர்கள் இரண்டாம் டோசையும் இது வரை செலுத்திக் கொண்டுள்ளனர். புதுச்சேரியில் 201606 பேர் முதல் டோஸ் தடுப்பூசியையும், 746 பேர் இரண்டாம் டோசையும் இது வரை செலுத்திக் கொண்டுள்ளனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1733862
-----------
(Visitor Counter : 157
PIB Headquarters
09-05-2020 அன்று துபாயில் இருந்து சென்னை விமான நிலையத்திற்கு வந்த மீட்பு விமானங்களுக்கு சென்னை சுங்கத்துறையின் உதவி
வந்தே பாரத் மிஷன் திட்டத்தின் கீழ் இன்று சென்னை விமான நிலையத்திற்கு வந்த முதல் இரண்டு மீட்பு விமானங்களின் பயணிகள் சிரமம் ஏதும் இல்லாமல் வெளியில் செல்வதற்கான சுங்க அனுமதியை சென்னை சுங்கத்துறை வழங்கியது. துபாயில் இருந்து வந்த இந்த இரண்டு ஏர் இந்தியா விமானங்களும் இன்று  அதிகாலை சென்னை பன்னாட்டு விமான நிலையத்தில் தரை இறங்கின.
ஏர் இந்தியா எக்ஸ்பிரஸ் விமானம் IX612 இன்று அதிகாலை 1.00 மணிக்குத் தரை இறங்கியது. இந்த விமானத்தில் 151 ஆண்கள், 28 பெண்கள் மற்றும் 3 குழந்தைகள் என மொத்தமாக 182 பயணிகள் வந்தனர். அவர்களுள் ஒரு பயணி சக்கர நாற்காலியில் வந்தார். மொத்தமாக செக்இன் செய்யப்பட்ட 202 பயணப்பைகளுக்கும் பரிசோதனைக்குப் பிறகே சுங்க அனுமதி கிடைத்தது.
அடுத்த விமானம் IX540 அதிகாலை 01.50 மணி அளவில் தரை இறங்கியது. இந்த விமானத்தில் 138 ஆண்கள் மற்றும் 39 பெண்கள் என மொத்தம் 177 பயணிகள் வந்தனர். செக்இன் செய்யப்பட்ட 177 பயணப்பைகளுக்கும் பரிசோதனைக்குப் பிறகே சுங்க அனுமதி வழங்கப்பட்டது.
இந்த இரண்டு விமானங்களிலும் 289 ஆண்கள், 67 பெண்கள் மற்றும் 3 குழந்தைகள் என மொத்தமாக 359 பயணிகள் வந்தனர்.
விமானத்தில் இருந்து பயணிகள் வெளியே வந்த பிறகு விமான நிலையத்தில் இருந்த சுகாதாரத் துறையின் மருத்துவக்குழுவினர் நோய்த்தொற்று இருக்கிறதா என அவர்களைப் பரிசோதித்தனர். குடிபெயர்வு அனுமதிக்குப் பிறகு பயணிகள் சுங்கத்துறைப் பிரிவுக்கு வந்தனர். வருகை அரங்கில் இருந்த சுங்கத்துறை அதிகாரிகள் பயணிகளுக்கு சிரமம் இல்லாமல் பரிசோதித்து சுங்க அனுமதி வழங்கினர். பிறகு பயணிகள் மாநில அரசு ஏற்பாடு செய்துள்ள தனிமைப்படுத்துதல் மையங்களுக்கு அழைத்துச் செல்லப்பட்டனர்.
மார்ச் 22ஆம் தேதியில் இருந்து அனைத்து சர்வதேச விமானங்களும் நிறுத்தப்பட்டு விமான நிலையத்திலேயே நின்றிருந்தன. கோவிட்-19 காரணமாக வெளிநாடுகளில் பயணம் மேற்கொள்ள முடியாமல் சிக்கித் தவித்த இந்தியக் குடிமக்களை இந்தியாவுக்கு அழைத்து வருவதற்கு இந்திய அரசு வந்தே பாரத் மிஷன் திட்டத்தை மே 7ஆம் தேதி தொடங்கியது. மே 13ஆம் தேதி வரை தொடரும் இந்த மிஷனின் கீழ் சென்னைக்கு 11 விமானங்கள் வந்து சேர உள்ளன.
வந்தே பாரத் மிஷனின் கீழ் சென்னை பன்னாட்டு விமான நிலையத்துக்கு அடுத்த சில தினங்களில் வங்கதேசம், அமெரிக்கா, இங்கிலாந்து, ஓமன், கோலாலம்பூர் மற்றும் பிலிப்பைன்ஸ் ஆகிய நாடுகளில் இருந்து விமானங்கள் வர இருக்கின்றன. இந்தத் தகவலை சென்னை பன்னாட்டு விமான நிலையத்தில் உள்ள சுங்கத்துறை ஆணையர் திரு.ராஜன் சௌத்ரி வெளியிட்டுள்ள செய்திக் குறிப்பில் தெரிவித்துள்ளார்.
(Visitor Counter : 184
பிரதமர் அலுவலகம்
சவூதி அரேபியாவில் மெக்கா அருகே நிகழ்ந்த பேருந்து விபத்தில் உயிரிழந்தவர்களுக்கு பிரதமர் இரங்கல்
சவூதி அரேபியாவில் மெக்கா அருகே நிகழ்ந்த பேருந்து விபத்தில் உயிரிழந்தவர்களுக்கு பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார்.
“சவூதி அரேபியாவில் மெக்காவுக்கு அருகே பேருந்து விபத்துக்குள்ளான செய்தி அறிந்து வேதனை அடைந்தேன். இந்த விபத்தில் உயிரிழந்தவர்களின் குடும்பங்களுக்கு ஆழ்ந்த இரங்கலை தெரிவித்துக் கொள்கிறேன். காயமடைந்தவர்கள் விரைந்து குணமடைய பிரார்த்திக்கிறேன்” என்று பிரதமர் கூறியுள்ளார்.
பிரதமர் அலுவலகம்
பிரதமர் வரும் 6-ம் தேதி கர்நாடகா பயணம்
பிரதமர் திரு நரேந்திர மோடி பிப்ரவரி 6, 2023 அன்று கர்நாடகாவிற்கு வருகை தருகிறார். காலை சுமார் 11:30 மணியளவில், பெங்களுருவில் இந்திய எரிசக்தி வாரம் 2023 நிகழ்வைப் பிரதமர் தொடங்கி வைக்கிறார்.
அதன்பின், பிற்பகல் 3:30 மணியளவில், துமகுருவில் உள்ள எச்ஏஎல் ஹெலிகாப்டர் தொழிற்சாலையை நாட்டுக்கு அர்ப்பணிக்கிறார். மேலும் பல்வேறு வளர்ச்சி திட்டங்களுக்கு அடிக்கல் நாட்டுகிறார்.
இந்திய எரிசக்தி வாரம் 2023
பெங்களுருவில் இந்திய எரிசக்தி வாரம் 2023 நிகழ்வை பிரதமர் தொடங்கி வைக்கிறார். பிப்ரவரி 6 முதல் 8 வரை நடைபெறும், அந்த நிகழ்வு, இந்தியா எரிசக்தி ஆற்றலில் சிறந்து விளங்குவதை உலகிற்கு பறை சாற்றும் நோக்கத்தில் ஏற்பாடு செய்யப்பட்டுள்ளது.
இந்த நிகழ்வு மரபு மற்றும் மரபுசாரா எரிசக்தித் துறை, அரசுகள் மற்றும் கல்வித்துறையைச் சேர்ந்த தலைவர்களை ஒன்றிணைத்து, சவால்கள் மற்றும் வாய்ப்புகளைப் பற்றி விவாதிக்கும்.
இதில் உலகம் முழுவதும் இருந்து 30க்கும் மேற்பட்ட அமைச்சர்கள் கலந்து கொள்வார்கள். 30,000 பிரதிநிதிகள், 1,000 கண்காட்சியாளர்கள் மற்றும் 500 பேச்சாளர்கள் இந்தியாவின் எரிசக்தி எதிர்காலத்தின் சவால்கள் மற்றும் வாய்ப்புகள் குறித்து விவாதிக்கின்றனர். இந்த நிகழ்ச்சியின் போது, உலகளாவிய எண்ணெய் மற்றும் எரிவாயு தலைமை நிர்வாக அதிகாரிகளுடன் ஒரு வட்டமேசை உரையாடலில் பிரதமர் பங்கேற்பார்.
பசுமை ஆற்றல் துறையில் பல்வேறு முன்முயற்சிகளையும் அவர் தொடங்கி வைக்கிறார்.
எரிசக்தித் துறையில், தற்சார்புத் தன்மையை அடைய எத்தனால் கலப்புத் திட்டம் மீதான அரசின் கவனம் முக்கியத்துவம் பெறும். மத்திய அரசின் தொடர் முயற்சியால், 2013-14-ல் இருந்து எத்தனால் உற்பத்தி திறன் ஆறு மடங்கு அதிகரித்துள்ளது.
எத்தனால் கலப்புத் திட்டம் மற்றும் உயிரி எரிபொருள் திட்டத்தின் கீழ் கடந்த எட்டு ஆண்டுகளில் செய்த சாதனைகள் இந்தியாவின் எரிசக்தி பாதுகாப்பை அதிகரிப்பதோடு மட்டுமல்லாமல், 318 லட்சம் மெட்ரிக் டன் கரியமில வாய்வு உமிழ்வைக் குறைத்தல் மற்றும் ரூ.54,000 கோடி மதிப்பிலான அந்நியச் செலாவணி சேமிப்பு உள்ளிட்ட பல நன்மைகளையும் ஏற்படுத்தியுள்ளன. இதன் விளைவாக, 2014 முதல் 2022 வரை எத்தனால் விநியோகத்திற்காக சுமார் ரூ 81,800 கோடி ரூபாய் செலுத்தப்பட்டுள்ளது. விவசாயிகளுக்கு ரூ 49,000 கோடிக்கும் மேல் பரிமாற்றம் செய்யப்பட்டுள்ளது. பசுமை எரிபொருட்கள் குறித்து பொதுமக்களிடம் விழிப்புணர்வை ஏற்படுத்தும் பசுமை இயக்க பேரணியை பிரதமர் கொடியசைத்து தொடங்கி வைத்தார்
இந்தியன் ஆயில் நிறுவனத்தின் ‘பாட்டிலற்ற’ முயற்சி முன்முயற்சியின் கீழ், சீருடைகள் வழங்கும் திட்டத்தை பிரதமர் தொடங்கி வைக்கிறார். ஒவ்வொரு சீருடையும் சுமார் 28 பயன்படுத்திய பிளாஸ்டிக் பாட்டில்களை மறுசுழற்சி மூலம் செய்யப்பட்டது ஆகும்.
இந்தியன் ஆயில் நிறுவனத்தின் வீட்டுப் பயன்பாட்டிற்கான சோலார் சமையல் இரட்டை-அடுப்பு மாதிரியை பிரதமர் நாட்டிற்கு அர்ப்பணிக்கிறார். இது ஒரு புரட்சிகர உட்புற சோலார் சமையல் தீர்வாகும். இது சூரிய மற்றும் துணை ஆற்றல் ஆதாரங்கள் மூலம் ஒரே நேரத்தில் வேலை செய்கிறது.
பாதுகாப்புத் துறையில் தற்சார்புத்தன்மையை அடையும் மற்றொரு படியாக, துமகுருவில் உள்ள ஹெச்ஏஎல் ஹெலிகாப்டர் தொழிற்சாலையை நாட்டுக்கு பிரதமர் அர்ப்பணிக்கிறார்.
துமகுரு தொழிற்பேட்டை மற்றும் துமகுருவில் இரண்டு ஜல் ஜீவன் மிஷன் திட்டங்களுக்கும் பிரதமர் அடிக்கல் நாட்டுகிறார்
------
PKV/GS/KPG
(
கப்பல் போக்குவரத்து அமைச்சகம்
மாலுமிகளின் தேர்ச்சிச் சான்றிதழ்களுக்குப் பரஸ்பர அங்கீகாரம் வழங்குவது குறித்த புரிந்துணர்வு ஒப்பந்தத்தில் கொரியக் குடியரசுடன் பூசனில் இந்தியா கையெழுத்து
மாலுமிகளின் தேர்ச்சிச் சான்றிதழ்களுக்குப் பரஸ்பர அங்கீகாரம் வழங்குவது குறித்த புரிந்துணர்வு ஒப்பந்தத்தில் கொரியக் குடியரசுடன் இந்தியா கையெழுத்திட்டுள்ளது. இருநாடுகளைச் சேர்ந்த மாலுமிகளின் கடல்சார் கல்வி மற்றும் பயிற்சி, தேர்ச்சி, உடல் தகுதி மற்றும் மருத்துவச் சான்றிதழ்களுக்கு இருநாட்டு அரசுகளும் பரஸ்பரம் அங்கீகாரம் வழங்குவதற்கு இந்தப் புரிந்துணர்வு ஒப்பந்தம் வழிவகை செய்கிறது. மத்திய கப்பல் போக்குவரத்து, சாலைப் போக்குவரத்து மற்றும் நெடுஞ்சாலைத்துறை, நீர்வளத்துறை, நதி மேம்பாடு மற்றும் கங்கை நதி புனரமைப்புத்துறை அமைச்சர் திரு. நிதின் கட்கரி, கொரியா நாட்டின் கப்பல்துறை அமைச்சர் திரு கிம் யங்-சூன் ஆகியோர் பூசனில் இன்று , கையெழுத்திட்டனர்.
இந்த நிகழ்ச்சியில் பேசிய திரு.கட்கரி, கையெழுத்தாகியுள்ள இந்தப் புரிந்துணர்வு ஒப்பந்தம் இரு நாடுகளுக்கும் பயனளிக்கும் என்று கூறினார்.
மேலும் விவரங்களுக்கு www.pib.nic.in என்ற இணையதளத்தைப் பார்க்கவும்.
---
(Visitor Counter : 91
கப்பல் போக்குவரத்து அமைச்சகம்
நாட்டில் புதிய துறைமுகங்கள் உருவாக்குதல்
மகாராஷ்ட்ரா மாநிலம் வதாவனில் பெரிய துறைமுகம் ஒன்றை அமைக்க மத்திய அரசு கொள்கை ரீதியான ஒப்புதலை அளித்துள்ளது. ஜவஹர்லால் நேரு துறைமுகத்தை முக்கிய பங்குதாரராகக் கொண்டு, 2013ஆம் ஆண்டு கம்பெனிகள் சட்டத்தின் கீழ் அமைக்கப்பட்ட சிறப்புக் காரண நிறுவனம் மூலம் இந்தப் புதிய துறைமுகம் அமைக்கப்பட உள்ளதாக மத்திய துறைமுகங்கள் மற்றும் கப்பல் துறை அமைச்சர் திரு சர்பானந்த சோனோவால், மாநிலங்களவையில் எழுத்து மூலம் அளித்த பதிலில் தெரிவித்துள்ளார்.
சிறிய துறைமுகங்கள் அந்தந்த மாநில அரசுகள் /கடல்சார் வாரியங்களின் கட்டுப்பாட்டில் வரும் என்றும் அமைச்சர் கூறியுள்ளார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1778781
-------
(Visitor Counter : 106
PIB Headquarters
விளையாட்டு உதவித்தொகை பெற விண்ணப்பங்கள் வரவேற்பு
இளம் விளையாட்டு வீர்ர், வீராங்கனைகள் மற்றும் விளையாட்டுத் துறையில் திறமை மிக்கவர்களை, குறிப்பாக பிற்படுத்தப்பட்ட கிராமப்புறங்களைச் சேர்ந்தவர்களை ஊக்குவித்து, அவர்களது விளையாட்டுத் திறமையை மேம்படுத்தும் விதமாக, இந்திய உணவுக் கழகத்தின் தென்மண்டலப் பிரிவு உதவித்தொகை வழங்க உள்ளது. அதன்படி 2019 – 2020 ஆம் ஆண்டுக்கு, ஆந்திரப்பிரதேசம், கர்நாடகா, கேரளா, தமிழ்நாடு, புதுச்சேரி, லட்சத் தீவுகள் மற்றும் அந்தமான் & நிக்கோபார் தீவுகளைச் சேர்ந்த 15 முதல் 18 வயது வரை உள்ளவர்களும், 18 முதல் 24 வயது வரை உள்ள கிராமப்புற / நகர்ப்புற மாணவர் / மாணவர் அல்லாதோரிடமிருந்து விண்ணப்பங்கள் வரவேற்கப்படுகின்றன. கீழ்காணும் விளையாட்டு பிரிவுகளில் திறமை மிக்கவர்கள் விண்ணப்பிக்கலாம்.
விளையாட்டுப் பிரிவுகள் :
- கால்பந்து 
- ஹாக்கி 
- கிரிக்கெட் 
- டேபிள் டென்னிஸ் 
- பேட்மிண்டன் 
- பளு தூக்குதல் 
- தடகளம்  பிரிவுகளைச் சேர்ந்தவர்களிடமிருந்து விண்ணப்பங்கள் வரவேற்கப்படுகிறது.
விண்ணப்பிக்க கடைசி நாள் 03.05.2019
(மேலும் விவரங்களுக்கு www.fci.gov.in என்ற இணைய தளத்தைக் காணவும்
புவி அறிவியல் அமைச்சகம்
இந்திய பெருங்கடல் மற்றும் வங்காள விரிகுடா பகுதியில் காற்றழுத்தத் தாழ்வுமண்டலம் – ஏப்ரல் 30 மற்றும் மே 1- ல் தமிழகத்தின் வடக்கு கடற்கரை பகுதிகளில் பலத்த மழை பெய்யக் கூடும்
சமீபத்திய செயற்கைக்கோள் படங்கள் மற்றும் மேலடுக்குக் கண்காணிப்பின் மூலம் இந்திய பெருங்கடலின் பூமத்திய ரேகையின் கிழக்கு பகுதி மற்றும் வங்காள விரிகுடாவின் தென்கிழக்குப் பகுதியில் இன்று  காலை 8.30 மணி நிலவரப்படி இலங்கை திரிகோணமலைக்குக் கிழக்கு- தென்கிழக்கே 1,140 கிலோ மீட்டர் தூரத்திலும், சென்னைக்குத் தென் கிழக்கே 1,490 கிலோ மீட்டர் தூரத்திலும் ஆந்திரப்பிரதேசத்தின் மசூலிப்பட்டினத்திற்குத் தெற்கு தென்கிழக்கே 1,760 கிலோ மீட்டர் தூரத்திலும் காற்றழுத்தத் தாழ்வு மண்டலம் உருவாகி உள்ளது.
இது மேலும் தீவிரமடைந்து அடுத்த 24 மணி நேரத்தில் ஆழ்ந்த காற்றழுத்தத் தாழ்வுமண்டலமாகவும், அதைத்தொடர்ந்து 12 மணி நேரத்தில் புயலாகவும் உருவாகக்கூடும். அடுத்த 96 மணிநேரத்தில் இது இலங்கை கடற்கரையிலிருந்து, வட தமிழகம் மற்றும் அருகில் உள்ள தென் ஆந்திரப்பிரதேசம் ஆகியவற்றை நோக்கி வடமேற்கு திசையில் நகர்ந்து ஏப்ரல் 30 2019 அன்று மாலை கரையை கடக்கக் கூடும்.
இதன் விளைவாக வரும் ஏப்ரல் 30 மற்றும் மே 1-ஆம் தேதிகளில் தமிழ்நாட்டின் வடக்கு கடற்கரையோரப் பகுதிகளில் பலத்த அல்லது மிக பலத்த மழை பெய்யக்கூடும்.
இந்த காற்றழுத்தத் தாழ்வுமண்டலத்தினால், ஏப்ரல் 30 ஆம் தேதி மதிய வேளையில் தமிழகம், புதுச்சேரி மற்றும் தெற்கு ஆந்திரப் பிரதேசத்தில் மணிக்கு 115 கிலோ மீட்டர் வரையிலான வேகத்துடன் காற்று வீசக்கூடும்.
இந்திய பெருங்கடலின் பூமத்திய ரேகையின் கிழக்கு பகுதி மற்றும் அதை ஒட்டியுள்ள தென் வங்காள விரிகுடாவின் மத்திய பகுதியில் 26 ஆம் தேதியும், வங்காள விரிகுடாவின் தென் மேற்கு மற்றும் அதையொட்டிய பூமத்திய ரேகையின் அருகில் உள்ள இந்திய பெருங்கடல் பகுதியில் 27 ஆம் தேதியும், வங்காள விரிகுடாவின் தென் மேற்கு மற்றும் அதையொட்டிய இந்திய பெருங்கடல் பகுதி மற்றும் இலங்கை கடற்கரை பகுதியில் 28 ஆம் தேதியும், வங்காள விரிகுடாவின் தென் மேற்குப் பகுதி இலங்கை கடற்கரை பகுதி, புதுச்சேரி, தமிழகம் மற்றும் அதை ஒட்டிய தென் ஆந்திரப் பிரதேச கடற்கரை பகுதியில் 29 மற்றும் 30 ஆம் தேதிகளில் மீன்பிடிக்கச் செல்ல வேண்டாம் என மீனவர்கள் அறிவுறுத்தப்பட்டுள்ளனர். ஆழ்கடலில் மீன்பிடிக்கச் சென்றிருப்பவர்கள் உடனே கரைக்குத் திரும்புமாறு கேட்டுக்கொள்ளப்பட்டுள்ளனர்.
ஜல்சக்தி அமைச்சகம்
ஜல்ஜீவன் இயக்கத்தின்கீழ் மணிப்பூருக்கு மத்திய அரசின் மானியம் ரூ. 120 கோடி விடுவிக்கப்பட்டுள்ளது
ஜல்ஜீவன் இயக்கத்தின்கீழ் மணிப்பூருக்கு மத்திய அரசின் மானியம் ரூ. 120 கோடி விடுவிக்கப்பட்டுள்ளது. ஜல்ஜீவன் இயக்க அமலாக்கத்திற்காக மாநிலத்திற்கு 2021-22-ல் மத்திய நிதியாக ரூ.481 கோடி ஒதுக்கப்பட்டுள்ளது. இது 2020-21 காலத்தில் ஒதுக்கப்பட்ட நிதியைப் போல் சுமார் நான்கு மடங்காகும்.
ஊரகப் பகுதிகளில் உள்ள அனைத்து வீடுகளுக்கும் 2022 செப்டம்பருக்குள் குழாய் மூலம் குடிநீர் விநியோகம் செய்ய மணிப்பூர் மாநிலம் திட்டமிட்டுள்ளது. மாநிலத்தில் மொத்தமுள்ள 4.51 லட்சம் ஊரகப்பகுதி வீடுகளில் இதுநாள் வரை 2.67 லட்சம்  வீடுகளுக்கு குடிநீர் குழாய் இணைப்புகள் வழங்கப்பட்டுள்ளன.
2019-ல் ஜல்ஜீவன் இயக்கம் அறிவிக்கப்பட்ட பின், 2.41 லட்சம் வீடுகளுக்கு குழாய் மூலம் குடிநீர் வழங்கப்பட்டுள்ளது. 2021-22-ல் 2.26 லட்சம் ஊரகப் பகுதி வீடுகளுக்கு குடிநீர் குழாய் இணைப்புகள் வழங்க மாநில அரசு திட்டமிடப்பட்டுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1779158
தகவல் மற்றும் ஒலிபரப்பு அமைச்சகம்
மும்பை சர்வதேச திரைப்பட விழாவிலிருந்து கோவா இந்திய சர்வதேச திரைப்படவிழாவில் பங்கேற்க ஒரு வாய்ப்பு
இந்த ஜூன் மாதத்தில் கோடை விடுமுறை முடிந்துவிட்டதே என்று கவலைப்பட வேண்டாம். 17வது மும்பை சர்வதேச திரைப்பட விழா உங்கள் விடுமுறையை முடிப்பதையோ அல்லது திரைப்படங்களின் கொண்டாட்டத்தை நிறுத்துவதையோ விரும்பவில்லை.
உங்கள் வார்த்தைகள் உங்களை கோவாவிற்கு ஒரு பயணமாக அழைத்துச் செல்லும்.
சுற்றுலா அமைச்சகம், மேற்கு மண்டல அலுவலகம், மும்பை மற்றும் திரைப்படப் பிரிவு, தகவல் மற்றும் ஒலிபரப்பு அமைச்சகம் ஆகியவை திரைப்பட ஆர்வலர் மற்றும் எழுத்தாளருக்கு வெகுமதி அளித்து ஊக்குவிக்கவுள்ளன. நீங்கள் நல்ல திரைப்படங்களைக் கொண்டாடி, திரைப்பட இயக்குநர்கள் ஊக்குவிக்கப்பட வேண்டும் என்று விரும்புபவர்களாக இருந்தால் - இந்தச் சலுகை உங்களுக்கானது. இந்த போட்டியில் வெற்றி பெறுபவர் மும்பை-கோவா-மும்பை சொகுசு கப்பல் பயணத்திற்கான டிக்கெட்டை பெறுவார்.
இதில் பங்கேற்க, தேசிய மற்றும் சர்வதேச போட்டியின் கீழ் மும்பை சர்வதேச திரைப்படவிழா 2022 இன் போது திரையிடப்பட்ட எந்தவொரு திரைப்படத்தைப் பற்றிய விமர்சனம் மூலம் உங்களது திறமையை வெளிப்படுத்துங்கள். மொத்தம் 119 கதை அம்சம் இல்லாத படங்கள். ஆவணப்படம், குறும்படங்கள் மற்றும் அனிமேஷன் படங்கள், தேசிய மற்றும் சர்வதேச போட்டி பிரிவின் கீழ் திரையிடப்படுகின்றன. இந்தப் படங்களைப் பெரிய திரைகளில் வந்து பார்க்கவும், திரைப்படத் தயாரிப்பாளர்களுடன் தொடர்பு கொள்ளவும் https://miff.in/ இல் இப்போதே பதிவு செய்யவும்.
மேலும் விவரங்களுக்கு இந்த ஆங்கில செய்திக்குறிப்பை காணவும்https://www.pib.gov.in/PressReleasePage.aspx?PRID=1830782
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஐக்கிய முற்போக்குக் கூட்டணி அரசு, கடந்த 2004-ஆம் ஆண்டு முதல் 2013-ஆம் ஆண்டு வரையிலான 9 ஆண்டுக் காலத்தில், 6 லட்சம் அரசு வேலைவாய்ப்புகள் அளித்த நிலையில், 2014-ஆம் ஆண்டு முதல் 2023-ஆம் ஆண்டு வரையிலான 9 ஆண்டுகால ஆட்சியில், மோடி அரசு 9 லட்சம் அரசு வேலைவாய்ப்புகளை அளித்துள்ளதாக டாக்டர் ஜிதேந்திர சிங் கூறுகிறார்
ஐக்கிய முற்போக்குக் கூட்டணி அரசு கடந்த 2004-ஆம் ஆண்டு முதல் 2013-ஆம் ஆண்டு வரையிலான 9 ஆண்டுக் காலத்தில் 6 லட்சம் அரசு வேலைவாய்ப்புகள் அளித்த நிலையில் 2014-ஆம் ஆண்டு முதல் 2023-ஆம் ஆண்டு வரையிலான 9 ஆண்டுகால ஆட்சியில் மோடி அரசு 9 லட்சம் அரசு வேலைவாய்ப்புகளை அளித்துள்ளதாக மத்திய அறிவியல், தொழில்நுட்பம் , புவி அறிவியல் , பிரதமர் அலுவலகம், பணியாளர் நலன், பொதுமக்கள் குறைதீர்ப்பு, ஓய்வூதியங்கள், அணுசக்தி மற்றும் விண்வெளித்துறை இணை அமைச்சர் டாக்டர் ஜிதேந்திர சிங் புதுதில்லியில் செய்தியாளரிடம் தெரிவித்தார்.
மோடி அரசின் 9 ஆண்டுக் காலத்தில் வேலைவாய்ப்பு அதிகரித்துள்ளதாக அவர் கூறினார். பிரதமர் திரு நரேந்திர மோடி தொடங்கிய 6 வேலைவாய்ப்பு முகாம்கள் மூலம் ஒவ்வொரு முகாமின் போதும் 70,000-க்கும் மேற்பட்ட பணிநியமன ஆணைகள் வழங்கப்பட்டதாக அவர் தெரிவித்தார்.
ஐக்கிய முற்போக்குக் கூட்டணி அரசின் 9 ஆண்டுகால ஆட்சியில் 6,02,045 மத்திய அரசு காலிப்பணியிடங்கள் நிரப்பப்பட்ட நிலையில், கடந்த 9 ஆண்டு காலத்தில் 8,82,191 மத்திய அரசு காலிப்பணியிடங்கள் நிரப்பப்பட்டதாக டாக்டர் ஜிதேந்திர சிங் கூறினார். 2004-ஆம் ஆண்டு முதல் 2013-ஆம் ஆண்டு வரை மத்திய குடிமைப் பணித் தேர்வாணையம் 45,431 பேரை தேர்வு செய்திருந்த நிலையில், 2014-ஆம் ஆண்டு முதல் 2023-ஆம் ஆண்டு வரை 50,906 பேர் தேர்வு செய்யப்பட்டதாகத் தெரிவித்தார். ஐக்கிய முற்போக்குக் கூட்டணி அரசில் மத்தியப் பணியாளர் தேர்வாணையம் 2,07,563 பேர் தேர்வு செய்யப்பட்ட நிலையில், தற்போதைய அரசு 4,00,691 பேரை தேர்வு செய்துள்ளதாகக் குறிப்பிட்டார். கடந்த 2004-ஆம் ஆண்டு முதல் 2013-ஆம் ஆண்டு வரை ரயில்வே தேர்வு வாரியம் 3,47,251 பேரை தேர்வு செய்த நிலையில், தற்போதைய அரசு 4,30,592 இளையோருக்கு அரசு வேலைவாய்ப்புகளை அளித்துள்ளதாக அவர் தெரிவித்தார்.
-----
SM/IR/KPG/KRS
(Visitor Counter : 88
சுகாதாரம் மற்றும் குடும்ப நலத்துறை அமைச்சகம்
பேறுகால மரண விகிதம் 2013ம் ஆண்டு முதல் 22% குறைவு
இந்தியாவில் பேறு காலத்தில் நேரும் மரண விகிதம் குறைந்துள்ளது. 2016ம் ஆண்டு வெளியிடப்பட்ட மாதிரிப் பதிவு முறை  அறிக்கையின்படி, 2013ம் ஆண்டிலிருந்து பேறுகால மரணம்  22 சதவீதம் குறைந்துள்ளது தெரியவந்துள்ளது. நாட்டில் தற்போது மாதத்துக்கு நாடுமுழுவதுமே மொத்தம் ஆயிரம் தாய்மார்களில் ஒருவரே பேறு காலத்தில் உயிரிழக்கிறார்கள் என்றும் புள்ளி விவரம் தெரிவிக்கிறது. 2011-13ம் ஆண்டில் பேறுகாலத்தில் 167 பெண்கள் இறந்தனர். 2014-16ம் ஆண்டில் இது 130 ஆகக் குறைந்தது.
சிசு மரண விகிதம் அதிகமுள்ள மத்தியப் பிரதேசம், பிகார், சத்தீஸ்கர், ஜார்க்கண்ட், ஒடிசா, ராஜஸ்தான், உத்தராகண்ட், உத்தரப் பிரதேசம் ஆகிய மாநிலங்களிலும் அசாமிலும் பேறுகால மரண விகிதம் 246 என்ற எண்ணிக்கையிலிருந்து 188 ஆகக் குறைந்துள்ளது.
தென் மாநிலங்களில் பேறு காலத்தில் இறப்போர் எண்ணிக்கை 93 ஆக இருந்தது. தற்போது 77 ஆகக் என்று குறைந்துவிட்டது. பிற மாநிலங்களில் இந்த எண்ணிக்கை 115 என்பதிலிருந்து 93 ஆகக் குறைந்துள்ளது.
இதையடுத்து, தொலைநோக்குத் திட்டத்துடன் கூடிய தலைமைக்காகவும் சாதனைகளை எட்டியதற்காகவும் மகத்தான ஆதரவைத் தருவதற்காகவும் பாரதப் பிரதமர் திரு. நரேந்திர மோடிக்கு மத்திய சுகாதாரம் மற்றும் குடும்பநலத் துறை அமைச்சர் திரு. ஜே.பி. நட்டா நன்றியைத் தெரிவித்துள்ளார்.
"2015ம் ஆண்டு மகப்பேறு கால மரண விகிதத்தின் அளவு 139 ஆகக் குறைக்கப்பட வேண்டும் என்று நூற்றாண்டு மேம்பாட்டு இலக்கு  நிர்ணயிக்கப்பட்டிருந்தது. ஆனால், அதைவிடவும் குறைவாக, அதாவது 130 மரணங்களே நிகழ்ந்துள்ளன. இத்தகவலை அண்மையில் வெளியிடப்பட்ட மாதிரிப் பதிவு முறை  புள்ளி விவரம் தெரிவிக்கிறது. இந்த சாதனையை எட்டுவதற்காக இணைந்து பாடுபட்ட அமைச்சகத்தின் அதிகாரிகளையும் மாநில அரசுகளையும் பாராட்டுகிறேன்" என்று அவர் குறிப்பிட்டார்.
மகப்பேறு கால மரண விகிதம் உத்தரப் பிரதேசத்தில் 30 சதவீதம் குறைந்துள்ளது. பேறுகாலத்தில் மரணமடைவோரின் எண்ணிக்கை ஒரு லட்சத்தில் 70 பேராகக் குறைய வேண்டும் என்பது நீடித்த வளர்ச்சிக்கான இலக்கு  ஆகும். இதை கேரளம், மகாராஷ்டிரம், தமிழ்நாடு ஆகிய மாநிலங்கள் அடைந்துவிட்டன. ஆந்திரப் பிரதேசம், தெலுங்கானா ஆகியவை இலக்கை நெருங்கிவிட்டன.
சிறப்பு சேவைகள் மற்றும் கட்டுரைகள்
சென்னை போதைப்பொருள் தடுப்பு முகமையால் 3 கிலோ போதைப்பொருள் பறிமுதல்: இருவர் கைது
உளவுத்துறை தகவலின் அடிப்படையில், சென்னை விமான நிலையத்தின் புறப்பாடு முனையத்தில் பயணி ஒருவரை போதைப்பொருள் தடுப்பு முகமையின் சென்னை மண்டல அதிகாரிகள் 2021 ஏப்ரல் 9 அன்று இடைமறித்தனர்.
ஹைதராபாத் வழியாக ஷார்ஜாவுக்கு அவர் பயணம் மேற்கொண்டிருந்தார். அவரது பையை சோதனை செய்து பார்த்த போது, அதனுள் மறைத்து வைக்கப்பட்டிருந்த 3 கிலோ சராஸ் போதைப்பொருள் கண்டறியப்பட்டு பறிமுதல் செய்யப்பட்டது.
பயணியின் பெயர் சி கற்பகம் என்பதும், அவர் சென்னை மயிலாப்பூரை சேர்ந்தவர் என்பதும் விசாரணையில் தெரிய வந்தது. அவர் கைது செய்யப்பட்டார். துரிதமாக செயல்பட்ட அதிகாரிகள், மேற்கண்ட பயணிக்கு போதைப்பொருளை வழங்கிய ராமநாதபுரத்தை சேர்ந்த எம் முகைதீன் என்பவரையும் கைது செய்தனர்.
சென்னை போதைப்பொருள் தடுப்பு முகமையின் மண்டல இயக்குநர் திரு அமித் கவாத்தே, கண்காணிப்பாளர் திரு பிரகாஷ் ஆர், கண்காணிப்பாளர் திரு சுரேஷ் குமார், விசாரணை அதிகாரி திரு சண்முகம் மற்றும் இந்த வழக்கில் திறம்பட செயல்பட்ட இதர அலுவலர்களை போதைப்பொருள் தடுப்பு முகமை பாராட்டுகிறது.
ஹாஷிஷ் என்றும் அழைக்கப்படும் சராஸ் போதைப் பொருள் கஞ்சா செடிகளில் இருந்து தயாரிக்கப்படுகிறது. ஹிமாச்சலப் பிரதேசம் மற்றும் ஜம்மு & காஷ்மீரில் பெரும்பாலும் கஞ்சா விளைவிக்கப்படுகிறது.
மேற்கண்ட தகவல்களை செய்திக் குறிப்பு ஒன்றில், சென்னை போதைப்பொருள் தடுப்பு முகமையின் மண்டல இயக்குநர் திரு அமித் கவாத்தே, ஐஆர்எஸ், தெரிவித்துள்ளார்.
நிதி ஆணையம்
நகர்ப்புறப் பகுதிகளில் காற்றின் தரம் தொடர்பான பிரச்சினைகள் குறித்து சுற்றுச்சூழல், வனத்துறை மற்றும் பருவநிலை மாற்றத்திற்கான அமைச்சகத்துடன் நிதி ஆணையம் ஆலோசனை.
நகர்ப்புறப் பகுதிகளில் காற்றின் தரம் தொடர்பான பிரச்சினைகள் குறித்து திரு என். கே. சிங் தலைமையிலான 15-வது நிதிஆணையம் அதன் உறுப்பினர்கள் மற்றும் மூத்த அதிகாரிகளுடன், சுற்றுச்சூழல் மற்றும் வனத்துறை அமைச்சர் திரு பிரகாஷ் ஜவடேகர் விரிவான ஆலோசனை நடத்தினார். XVFC அறிக்கை 2020-21, காற்றின் தரம் குறித்து நிதிஆணையம் முதலில் வெளியிட்ட அறிக்கை என்பது நினைவிருக்கலாம். 2020-21ஆம் ஆண்டுக்கான மானியங்களை மட்டும் நிதிஆணையம் பரிந்துரைக்கவில்லை இந்தக் காலத்துக்கான செயல் திட்டத்தையும் வழங்கியது. ஆணையத்தின் இந்த நடவடிக்கைக்கு அமைச்சரின் பாராட்டுக்களுடன் இந்தக் கூட்டம் தொடங்கியது.
2020-21–22 முதல் 2025-26 வரை அடுத்த ஐந்தாண்டுகளுக்குச் செய்ய வேண்டிய பரிந்துரைகளை நிதிஆணையம் தற்போது ஆலோசித்து வருகிறது. இந்த நகரங்கள் மற்றும் நகர்ப்புறப் பகுதிகளில் காற்றின் தரத்தை மேம்படுத்துவதற்கான பொருத்தமான விதிகளை வகுக்க வேண்டும். இது தொடர்பாக இந்த மானியங்களை செயல்படுத்துவதற்கு இறுதி செய்யப்பட்ட விதிமுறைகளை மற்றும் செயல்பாட்டு வழிகாட்டுதல்களை ஆணையம் புரிந்துகொள்ள வேண்டியுள்ளது.
ஆயிரக்கணக்கான நகரங்களில் காற்றின் தரத்தை மேம்படுத்துவதற்கான மானியங்களை செயல்படுத்துவதில், 2020-21-க்கான நிதி ஆணையப் பரிந்துரைகளை அமல்படுத்துவது பற்றி ஆலோசிப்பதும், 2021 முதல் 2026ஆம் ஆண்டு வரை அடுத்த 5 ஆண்டுகளுக்கு என்ன செய்ய வேண்டும் என அமைச்சகத்திடம் இருந்து கருத்துக்களை கேட்பதும் இந்தக் கூட்டத்தின் நோக்கமாகும்.
கீழ்கண்ட தகவல்கள் நிதி ஆணையத்தால் வழங்கப்பட்டன.
· காற்றின் தரம் குறித்த தகவல்களைப் பொறுத்தவரை, ஏராளமான நகரங்களில் 984 நெட்வொர்க் மையங்கள் உள்ளன. மேலும் தேசிய காற்று மாசுக்கட்டுப்பாடு திட்டத்தின் கீழ் 500 நகரங்களில் ஆட்களுடன் கூடிய 779 மையங்கள், 205 கண்காணிப்பு மையங்கள் உள்ளன. காற்றின் தர அளவீடு மையங்கள் இருந்தாலும், துல்லியமான தகவல்களுக்கு இதை பல இடங்களில் வலுப்படுத்தவும், விரிவுபடுத்தவும் வேண்டிய அவசியம் உள்ளது.
· காற்றுமாசு தேசிய கட்டுப்பாட்டின் ஒரு பகுதியாக பல நகரங்களில் இந்தப் பணியை அமைச்சகம், ஐஐடி, ஐஐஎம்கள் மற்றும் என்ஐடி போன்ற அமைப்புகளுடன் இணைந்து முன்பே தொடங்கியுள்ளது. அடுத்த 5 ஆண்டுகளுக்கு நிதி ஆணையம் பரிசீலிக்க வேண்டும் என்பதற்கு நிபுணர்களின் வழிகாட்டுதல்களை அமைச்சகம் கோரும்.
· காற்றின் தரப்பிரச்சினை பெரும்பாலும், உள்ளூர்ச் சூழல் இல்லை என்பதால், இதற்கு பல காரணங்கள் உள்ளன. காற்றின் தரநிர்வாக அணுகுமுறைகளில் மத்திய மாசுக்கட்டுப்பாட்டு வாரியம்  தற்போது கவனம் செலுத்தி வருகிறது.
· கட்டுமானம் மற்றும் இடிப்புக்கழிவு மேலாண்மைக்குத் தான் அரசு முக்கியத்துவம் அளிக்கிறது. இதற்கு நிதி ஆணையத்தின் ஆதரவை அரசு கோரும்.
· 2020-21-ஆம் ஆணடுக்கான XVFC’s அறிக்கையில் தில்லியின் காற்றுத் தரத்தை சேர்த்ததை அமைச்சர் திரு பிரகாஷ் ஜவடேகர் பாராட்டினார். பெருநகரங்களில் அடுத்த 5 ஆண்டுகளில் காற்றின் தரத்தில் அடிப்படை மாற்றங்கள் இருக்கும் என அமைச்சர் கூறினார். இது வாகன மாசுவை 30 முதல் 40 சதவீதம் வரையிலும் குறைக்கும் என எதிர்பார்க்கப்படுகிறது.
· காற்றின் தரத்தை மேம்படுத்த, மாசுக்கட்டுப்பாட்டு விதிமுறைகளை கடுமையாகப் பின்பற்ற வேண்டும் எனவும், தவறிழைப்பவர்களுக்கு அபராதம் விதிக்கப்பட வேண்டும் எனவும் அவர் கருத்துத் தெரிவித்தார்.
· நகரங்களில் மாசைக் கட்டுப்படுத்த, கட்டுமானம் மற்றும் இடிப்புக் கழிவுக் கட்டுப்பாடு விதிகளை அமல்படுத்த, தனது அமைச்சகம் விதிமுறைகளைக் கொண்டு வருவதாக, ஆணையத்திடம் அமைச்சர் தெரிவித்தார்.
------
(Visitor Counter : 218